Subject: Vs: Vastus päringule - Kiisapalu teeületuskoht
From: Kalev Eensaar <[email-masked]>
To: "[email-masked]" <[email-masked]>
Date: Wed, 25 Jun 2025 06:53:56 +0000

Tere Rauno

Esmalt suur tänu vastuse eest!
Kuna Kiisa aleviku aktiivne elanikkond küsib meilt pidevalt Kiisapalu teeületuskoha kui ka 11243 ja 11240 ristmiku (sh ristmiku nähtavus, eraldiseisva pöörderaja vajalikkus, ülekäiguraja nähtavus) ohutumaks muutmist, siis ootame Transpordiametilt väga nende kahe objekti osas plaane, kuid neid ohutumaks saaks muuta.

Kiisapalu teeületuskoha kohta küsitakse ka projekti, mille alusel saarega ülekäigukoht sinna rajati. Kas teil oleks võimalik meile seda jagada?

Lugupidamisega

KALEV EENSAAR / teedeinsener
Tel: +372 5340 9995
[email-masked]<mailto:[email-masked]>
Saku Vallavalitsus
www.sakuvald.ee<http://www.sakuvald.ee/>

Saatja: [email-masked] <[email-masked]>
Saatmisaeg: teisipäev, 3. juuni 2025 15:32
Adressaat: Kalev Eensaar <[email-masked]>
Teema: Vastus päringule

Tere

Täname Teid pöördumise eest ning huvi eest parandada liiklusohutust Tõdva–Hageri teel, Kiisapalu bussipeatuste vahelises lõigus.
Antud teeületuskoht asub Kiisa asula piiril, kohas, kus liikluskeskkond muutub ning kus toimub üleminek asulaväliselt alalt asulasisesele alale. Kiisapalu bussipeatuste vahele rajati 2018. aastal ohutussaarega teeületuskoht, mis täidab kahte eesmärki – võimaldab jalakäijatel ohutumat teeületust ning rahustab asulasse sisenevate sõidukite kiirust.
Sellistes asukohtades on just ohutussaarega teeületuskoht kõige sobivam lahendus, sest see võimaldab jalakäijal ületada teed kahes osas – üks sõidusuund korraga – ja viibida sõiduteel võimalikult lühikest aega. Transpordiameti hinnangul tagab olemasolev lahendus jalakäijatele piisavalt ohutu teeületuse ning reguleerimata ülekäiguraja lisamine ei ole selles asukohas põhjendatud ega otstarbekas.
Mis puudutab teie ettepanekut tähistada asula piirile täristid ehk risti teekattemärgistusi: neid lahendusi ei kasutata elamupiirkondade vahetus läheduses. Sellised märgistused tekitavad sõidukite ületamisel müra, mis  häirib ümbruskonna elanikke ja mõjutab negatiivselt elukvaliteeti. Antud teelõigu vahetus läheduses paikneb mitmeid elamuid ning seetõttu ei ole selline lahendus sinna sobilik.
Teie poolt tõstatatud kiiruspiirangu eiramine võib olla murekoht. Transpordiamet teostab selles lõigus täiendavad kiirusmõõtmised, et hinnata tegelikku liiklusolukorda. Kui mõõtmiste tulemustest selgub, et piirkiiruste ületamisega on probleem, siis esitame antud teema liiklusohtlike kohtade töögrupile edasiste meetmete arutamisekeks. Mõõtmiste tulemuste saamine võtab 1-1,5 kuud.
Täname teid veel kord ettepanekute eest ning kinnitame, et Tõdva–Hageri tee on jätkuvalt Transpordiameti tähelepanu all.

Lugupidamisega
[X]Rauno Rämman
Liikluskorraldaja
Korrashoiu ja liikluskorralduse üksus, põhja osakond
Teelise 4, 10916 Tallinn
www.transpordiamet.ee<http://www.transpordiamet.ee/>